**№ \_\_\_\_ ՀԱՆՐԱՅԻՆ ԼՈՂԱՓԻ ԲԱՐԵԿԱՐԳՄԱՆ, ԿԱՀԱՎՈՐՄԱՆ ԵՎ ՍՊԱՍԱՐԿՄԱՆ ՊԱՅՄԱՆԱԳԻՐ**

**№ 2024-**

ք. Սևան « » « » 2024թ.

Շրջակա միջավայրի նախարարության «Սևան» ազգային պարկ» ՊՈԱԿ-ն, ի դեմս տնօրեն Կ. Մնացականյանի, ով գործում է կազմակերպության կանոնադրության հիման վրա, այսուհետ՝ Կողմ 1, մի կողմից, և **----------------------------** (-----------------------), այսուհետ՝ Կողմ 2, մյուս կողմից, հիմք ընդունելով --------թ-ին կայացած մրցույթի № ---- և ---- արձանագրությունները, կնքեցին սույն պայմանագիրը (այսուհետ՝ Պայմանագիր) հետևյալի մասին։

1. **ՊԱՅՄԱՆԱԳՐԻ ԱՌԱՐԿԱՆ**
   1. Պայմանագրով Կողմ 1-ը պարտավոր է վճարի դիմաց Կողմ 2-ին տրամադրել ------------- տարածքում գտնվող ՀՀ Կառավարության -----թ-ի №----- որոշմամբ սահմանված № ---հանրային լողափը՝ Կողմ 2-ի կողմից ներկայացված նախագծին և ներդրումային ծրագրին (այսուհետ՝ Ծրագիր) համապատասխան բարեկարգում, կահավորում և սպասարկում իրականացնելու նպատակով:
   2. №------ հանրային լողափի բարեկարգումը, կահավորումը և սպասարկումն իրականացվում է Ծրագրով սահմանված ժամանակացույցին, ծավալներին և ժամկետներին համապատասխան ։
2. **ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ**
   1. **Կողմ 1-ն իրավունք ունի`**
      1. Ցանկացած ժամանակ ստուգել Կողմ 2-ի կողմից Ծրագրով նախատեսված աշխատանքների իրականացման ընթացքը, որակը և համապատասխանությունը Ծրագրին` առանց խոչընդոտելու Կողմ 2-ի գործունեությանը.
      2. Եթե իրականացվել է Ծրագրին չհամապատասխանող աշխատանքներ և գործունեություն` պահանջել Կողմ 2-ից վճարելու պայմանագրի 4.2 կետով նախատեսված տույժը:
   2. **Կողմ 1-ը պարտավոր է`**
      1. Քննարկել և ընդունել Ծրագրին համապատասխան իրականացված աշխատանքների արդյունքը, իսկ թերություններ հայտնաբերելու դեպքերում` այդ մասին անհապաղ գրավոր հայտնել Կողմ 2-ին՝ տրամադրելով ողջամիտ ժամկետ թերությունները շտկելու համար։
   3. **Կողմ 2-ը իրավունք ունի`**
      1. Կողմ 1-ից պահանջելու Պայմանագիրը կնքելուց հետո 5 աշխատանքային օրվա ընթացքում հանձնման-ընդունման ակտով իրեն տրամադրել № ------ հանրային լողափը:
      2. Ծրագրով նախատեսված գործունեությանն ամբողջովին կամ մասնակիորեն խոչընդոտող թերություններ հայտնաբերելիս պահանջելու վաղաժամկետ լուծել պայմանագիրը:
   4. **Կողմ 2-ը պարտավոր է`**
      1. Պայմանագիրը կնքելուց հետո երկու ամսվա ընթացքում Կողմ 1–ին ներկայացնել ֆինանսական միջոցների առկայության փաստը հավաստող փաստաթուղթ։
      2. Ապահովել Ծրագրի իրականացումը` ղեկավարվելով գործող օրենսդրությամբ։
      3. Իրականացնել **-----------------** դրամի ներդրում, ըստ ստորև ներկայացված ժամանակացույցի՝

|  |  |
| --- | --- |
| **Ներդրման ժամանակահատվածը** | **Ներդրման գումարը** |
|  |
|  |  |

* + 1. Պայմանագրով նախատեսված դեպքերում վճարել պայմանագրի 4.2 կետով նախատեսված տույժը ։
    2. Լողափում տեղադրել տեղեկատվական ցուցանակներ, նշելով՝

ա. հանրության կողմից պարտադիր պահպանման ենթակա կանոններն ու պահանջները,

բ.անվճար ծառայությունների ցանկը,

գ. առաջին օգնության և փրկարարական ծառայության վերաբերյալ տեղեկատվություն (թեժ գիծ),

դ. լողափի սխեման և լողալու գոտու խորությունը,

ե. լողափը սպասարկող կազմակերպության վերաբերյալ տվյալներ։

զ․ Հաշմանդամություն ունեցող անձանց և բնակչության սակավաշարժուն խմբերի համար տեղեկատվական, նախազգուշացնող և այլ վահանակներ:

* + 1. Տարածքում անվճար կազմակերպել կամ տրամադրել՝

ա. հանգստացողների ազատ մուտք,

բ․ խաղահրապարակ,

գ․ հանդերձարաններ,

դ․ շվաքարաններ

ե․ ցնցուղարաններ։

զ. Հաշմանդամություն ունեցող կամ սակավաշարժուն անձանց համար առնվազն 1 հատուկ լողափի համար նախատեսված ռեզինե անվասայլակ,որը հնարավորություն կտա շարժվել ինչպես ավազի, այնպես էլ ջրի վրա:

* + 1. Կողմ 1-ին փոխհատուցել Կողմ 2-ի կողմից իրականացված գործունեության համար ծախսված և Կողմ 1-ի կողմից վճարված №----- հանրային լողափի էլ. էներգիայի, ջրի, հողի հարկի և նմանատիպ այլ ծախսերը:
    2. Վճարել Պայմանագրի 3-րդ բաժնով սահմանված վճարը:
    3. Ըստ անհրաժեշտության, ապահովել «Շրջակա միջավայրի վրա ազդեցության գնահատման և փորձաքննության մասին» օրենքով սահմանված կարգով փորձաքննական դրական եզրակացության ստացումը :
    4. Ըստ անհրաժեշտության, սահմանված կարգով ապահովել ջրօգտագործման թույլտվության առկայությունը:
    5. Ապահովել տարածքի սանիտարահիգիենիկ վիճակը՝ պայմանագիր կնքելով աղբահանության իրականացնող կազմակերպությունների հետ կամ տարածքի մարքությունն ու աղբահանությունն իրականացնել սեփական միջոցներով:
    6. Ապահովել լողափի ենթակառուցվածքների անխափան աշխատանք:
    7. Ապահովել կեղտաջրերի լոկալ մաքրման կայանների տեղադրումը, սանհանգույցների առկայությունը:
    8. Ապահովել ավտոկայանատեղիի առկայությունը:
    9. Ապահովել տարածքը խմելու և կենցաղային ջրով:
    10. Բացառել լողափի շահագործումը առանց անվտանգության, ջրափրկարարական ծառայության և բուժկետի:
    11. Տարածքում չկառուցել հիմնական շինություններ, ինչպես նաև նախագծով չհաստատված այլ շինություններ:
    12. Lողափը բարեկարգել, կահավորել և սպասարկել հայտով ներկայացված նախագծին և ներդրումային ծրագրին համապատասխան:
    13. Լողափը կահավորել և շահագործել ՀՀ կառավարության 2008թ. դեկտեմբերի 18-ի №1563-Ն որոշմամբ սահմանված լողափերի և բուֆերային գոտիների կահավորման ու սարքավորումններով ապահովման պահանջներին համապատասխան:
    14. Լողափի ջրային տարածքում լողամիջոցների մուտքն ու շահագործումն իրականացնել ՀՀ կառավարության 2006թ. սեպտեմբերի 7-ի №1945-Ն որոշմամբ սահմանված կանոններին համապատասխան:
    15. Ապահովել ՀՀ առողջապահության նախարարի 2009թ. ապրիլի 16֊ի №6֊Ն հրամանով հաստատված հասարակական զուգարաններին ներկայացվող հիգիենիկ պահանջները:
    16. Ապահովել Լողափի և բուֆերային գոտու ռեժիմը, այն է․

1. ***Լողափնյա գոտում արգելվում է՝***

ա.միացնել բարձր երաժշտություն,

բ.ծխել,

գ.օգտագործել ալկոհոլ,

դ.աղտոտել տարածքը,

ե.փչացնել լողափի գույքը,

զ.լողալ լողալու գոտու լոգաններով սահմանված տարածքից ղուրս,

է.տեղաշարժել կամ վնասել լոգանները,

ը. լողալը երեկոյան 20:00-ից հետո,

թ. երեխաներին թողնել առանց հսկողության,

ժ.խարույկ վառել:

1. ***Բուֆերային գոտում'***

ա. արգելվում է մեքենաների մուտքը (բացառությամբ՝ ավտոկայանատեղիի),

բ. տաք ուտեստների պատրաստումն իրականացնել Լողափը սպասարկողի կողմից մեկ կետից Լողափի լողափնյա գոտուց առնվազն 30 մետր հեռավորության վրա՝ ծխատարի առկայությամբ,

գ. թույլատրվում է թույլ ալկոհոլային խմիչքների օգտագործումը (գարեջուր, կոկտեյլներ և այլն),

գ. արգելվում է թունդ ալկոհոլային խմիչքների օգտագործումը (օղի և այլն),

3)Լողափի տարածքում թույլատրվում է երաժշտությունը միայն մեկ կետից, դրա համար նախատեսված վայրերում:

* + 1. Հանրային լողափերում տեղադրված կամ տեղադրվող զուգարանների, ցնցուղարանների, հանդերձարանների, բուժկետի մուտքերը, դեպի լիճ տանող ճանապարհը հարմարեցնել հաշմանդամություն ունեցող անձանց և բնակչության սակավաշարժուն խմբերի կարիքներին:
    2. Մշակել արտակարգ իրավիճակների դեպքում տարհանման պլան-սխեմա հաշմանդամություն ունեցող անձանց համար, որը կապահովի հաշմանդամություն ունեցող անձանց անվտանգությունը՝ տարհանման մատչելի ուղիների, հաղորդակցության հստակ մեթոդների, վերապատրաստված անձնակազմի օգնության միջոցով:
    3. Չիրականացնել ՀՀ օրենսդրությանը հակասող, պայմանագրով և/կամ ներկայացված ներդրումայնին ծրագրում չնախատեսված գործողություններ:

1. **ՎՃԱՐՈՒՄՆԵՐԻ ՉԱՓԸ ԵՎ ԿԱՐԳԸ**

3.1 Կողմ 1-ին փոխհատուցել Կողմ 2-ի կողմից իրականացված գործունեության համար ծախսված և Կողմ 1-ի կողմից վճարված №------ հանրային լողափի էլ. էներգիայի, ջրի, հողի հարկի և նմանատիպ այլ ծախսերը՝ ամսական կտրվածքով, պայմանագրի կնքումից հետո յուրաքանչյուր ամսվան հաջորդող ամսվա 15-ից ոչ ուշ:

3.2 Սույն պայմանագրով տարեկան վճարը կազմում է **-----------------դրամ:**

3.3 Պայմանագրի կնքման օրվանից 2 տարի Կողմ 2-ը ազատվում է սույն Պայմանագրի 3.2-րդ կետով նշված վարձավճարը վճարելու պարտավորությունից:

3.4 Ընթացիկ վճարումները կատարվում են մինչև տվյալ տարվա դեկտեմբերի 25-ը:

3.5 Պայմանագրով վճարումները կատարվում են Կողմ 1-ի հաշվարկային հաշվին փոխանցելու միջոցով։

3.6 Ժամկետանց պարտավորությունների մարումն իրականացվում է հետևյալ կերպ՝ սկզբում մարվում է Պայմանագրով սահմանված տույժը, հետո՝ մայր գումարը.

***4.* ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ**

4.1 Կողմ 2-ը պատասխանատվություն է կրում Ծրագրով և սույն պայմանագրով նախատեսված պահանջների պահպանման համար։

4.2 Ծրագրով նշվածին չհամապատասխանող սպասարկում իրականացնելու յուրաքանչյուր դեպքում Կողմ 2-ից գանձվում է տույժ` պայմանագրի 3.2 կետով նախատեսված գումարի 0,05 տոկոսի չափով:

4.3 Պայմանագրով չնախատեսված դեպքերում կողմերն իրենց պարտավորությունները չկատարելու կամ ոչ պատշաճ կատարելու համար պատասխանատվության են ենթարկվում ՀՀ օրենսդրությամբ սահմանված կարգով։

4.4 Տույժի վճարումը Կողմերին չի ազատում իրենց պայմանագրային պարտավորությունները լրիվ կատարելուց։

1. **ՊԱՅՄԱՆԱԳՐԻ ԴԱԴԱՐՈՒՄԸ**
   1. **Պայմանագիրը դադարում է.** 
      1. Կողմ 2-ի մահվան կամ իրավաբանական անձի լուծարման դեպքում,

5.1.2 Պայմանագրի ժամկետը լրանալու դեպքում,

5.1.3 Կողմերի փոխադարձ համաձայնությամբ,

* 1. Սույն Պայմանագիրը կարող է Կողմ 1-ի կամ Կողմ 2-ի նախաձեռնությամբ լուծվել այդ մասին առնվազն 30 օրացուցային օր առաջ մյուս կողմին ծանուցելով:
  2. **Կողմ 1-ի նախաձեռնությամբ Պայմանագիրը կարող է միակողմանի վաղաժամկետ լուծվել,** այդ մասին առնվազն 7 աշխատանքային օր առաջ գրավոր ծանուցելով Կողմ 2-ին, եթե՝

5.3.1 Կողմ 2-ն էականորեն խախտել է պայմանագրի կամ Ծրագրի դրույթները: Կողմ 2-ի կողմից պայմանագիրը խախտելն էական է համարվում, եթե՝

ա) իրականացրել է Ծրագրում նշված աշխատանքներին, ժամանակացույցին, ծավալներին և ժամկետներին չհամապատասխանող գործունեություն:

բ) խախտել է սույն պայմանագրի 2.4.1-ից 2.4.24-րդ կետի պահանջներից որևէ մեկը։

գ) Վճարման ժամկետը լրանալուց հետո 60 օր ուշացրել է սույն Պայմանագրի 3-րդ բաժնով նախատեսված վճարումներից որևէ մեկը:

* 1. Կողմ 2-ի նախաձեռնությամբ Պայմանագիրը կարող է միակողմանի վաղաժամկետ լուծվել՝

5.4.1 Եթե Կողմ 1-ը խոչընդոտներ է ստեղծել լողափը պայմանագրի պայմաններին կամ դրա նշանակությանը համապատասխան օգտագործելու համար:

1. **ՊԱՅՄԱՆԱԳՐԻ ԺԱՄԿԵՏԸ**
   1. Պայմանագիրը կնքվում է **12 տարի** ժամկետով:
   2. Պայմանագրի ժամկետի ավարտից հետո Կողմ 2-ը տվյալ տարածքում նույնատիպ գործունեություն իրականացնելու դեպքում նոր պայմանագիր կնքելու նախապատվության իրավունք ունի:
2. **ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ**
   1. Կողմ 2-ը պատասխանատվություն է կրում Ծրագրով և Պայմանագրով նախատեսված պահանջների խախտման համար։
   2. Պայմանագրով չնախատեսված դեպքերում կողմերն իրենց պարտավորությունները չկատարելու կամ ոչ պատշաճ կատարելու համար պատասխանատվության են ենթարկվում ՀՀ օրենսդրությամբ սահմանված կարգով։
   3. Տույժերի և (կամ) տուգանքի վճարումը Կողմերին չի ազատում իրենց պայմանագրային պարտավորությունները լրիվ կատարելուց։
3. **ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆ (ՖՈՐՍ-ՄԱԺՈՐ)**

Պայմանագրով և Պայմանագրի հիման վրա կնքված համաձայնագրերով պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է Պայմանագիրը կնքելուց հետո, և որը կողմերը չէին կարող կանխատեսել կամ կանխարգելել։ Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում Պայմանագրով պարտավորությունների կատարումը։ Եթե արտակարգ ուժի ազդեցությունը շարունակվում է 3 (երեք) ամսից ավելի, ապա կողմերից յուրաքանչյուրն իրավունք ունի լուծել պայմանագիրը՝ այդ մասին նախապես տեղյակ պահելով մյուս կողմին։

1. **ԱՅԼ ՊԱՅՄԱՆՆԵՐ**

9.1 Պայմանագիրն ուժի մեջ է մտնում կողմերի ստորագրման պահից:

9.2 Պայմանագրում փոփոխություններ և լրացումներ կարող են կատարվել միայն Կողմերի փոխադարձ համաձայնությամբ՝ համաձայնագիր կնքելու միջոցով, որը կհանդիսանա պայմանագրի անբաժանելի մասը։

9.3 Սույն պայմանագրի կապակցությամբ ծագած վեճերը լուծվում են բանակցությունների միջոցով։ Համաձայնություն ձեռք չբերելու դեպքում վեճերը լուծվում են դատական կարգով։

9.4 Սույն պայմանագիրը կազմված է 6 էջից, կնքվում է երկու օրինակից, որոնք ունեն հավասարազոր իրավաբանական ուժ։ Ծրագիրը հանդիսանում է պայմանագրի անբաժանելի մասը, յուրաքանչյուր կողմին տրվում է պայմանագրի մեկ օրինակ։

9.5 Սույն պայմանագրի նկատմամբ կիրառվում է Հայաստանի Հանրապետության իրավունքը։

1. **ԿՈՂՄԵՐԻ ՀԱՍՑԵՆԵՐԸ, ԲԱՆԿԱՅԻՆ ՎԱՎԵՐԱՊԱՅՄԱՆՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ**

|  |  |  |  |  |  |  |
| --- | --- | --- | --- | --- | --- | --- |
| **Կողմ 1**  «Սևան» ազգային պարկ» ՊՈԱԿ  ք.Սևան, Կարմիր բանակի 56  ՀՀ ՖՆ գործառնական վարչություն   |  |  | | --- | --- | | ՀՀ | 900018002890 | | ՀՎՀՀ | 08602899 |   «Սևան» ազգային պարկ» ՊՈԱԿ-ի  տնօրեն Կ. Մնացականյան    ---------------------------------  /ստորագրություն/  Կ.Տ. |  | **Կողմ 2**  ---------------------------------  /ստորագրություն/ |